cyanic-selkie/wikianc huggingface dataset:
Listavaali
Suljettu ja avoin listavaali
Suomessa eduskuntavaalit ja kunnallisvaalit toteutetaan suhteellisella ja avoimella listavaalilla D’Hondtin menetelmällä. Toisinaan suomalaisessa keskustelussa esitetään, että Suomessa pitäisi siirtyä suljettuun listavaaliin. Esimerkiksi professori Eero Paloheimo kuvailee suljetun listavaalin hyötyjä sillä, että se tekisi aatteellisia eroja puolueiden välille, vähentäisi äänien karkaamista väärille ehdokkaille siksi, että puolueiden ehdokaslistat ovat liian heterogeeniset, sekä vähentäisi julkkisehdokkaiden määrää. Toisaalta suljettu listavaali veisi Paloheimon mukaan äänestäjiltä valinnan mahdollisuuksia, mikä voisi herättää protestimielialaa.
Ensimmäisen persoonan ammuntapeli
thumb|Kuva ensimmäisen persoonan ammuntapelistä [[FreeDoom.]] Ensimmäisen persoonan ammuntapeli (myös FPS-peli, ) on videopelilajityyppi, jossa pelimaailma esitetään pelihahmon näkökulmasta ja joka vahvasti painottaa taistelua. Tyypillisesti kuvassa näkyy myös hahmon kädessä oleva ase, jolla ammutaan ympäristössä liikkuvia vihollisia tai muita esineitä. Näytössä saattaa olla myös pelaamiselle tärkeitä tietoja, kuten pelihahmon tavaravalikoima, pelihahmon elinvoiman tai energiatason kuvaaja, tekstitietoa ympäröivästä pelimaailmasta, erilaisia pistetaulukoita tai kartta.
Ensimmäisen persoonan ammuntapelit simuloivat kokemusta kolmiulotteisesta ympäristöstä ja äänimaailmasta. Muissa pelityypeissä näkökulma on yleensä ulkopuolinen, lukuun ottamatta simulaatio- ja ajopelejä. Myös elokuvissa hahmon ensimmäisen persoonan näkökulmaa on käytetty ajoittain tehokeinona, mutta kokonaisen elokuvan kuvaaminen tästä näkökulmasta on harvinaista.
Pelien juoni on usein vihollishahmoille ohjelmoidun tekoälyn ja niiden toiminnan sekä erilaisten taustakertomusten varassa. Tavoitteena on useimmiten pelimaailmassa liikkuminen, erilaisten tehtävien suorittaminen ja vastustajien eliminoiminen.
Nykyaikaisten FPS-pelien realistinen grafiikka ja animointi on ajoittain johtanut siihen, että niitä on syytetty tarpeettomasta väkivaltaisuudesta, jopa eräistä väkivallanteoista, kuten koulujen ampumatapauksista Yhdysvalloissa.
Eräs varhaisia ja ikonisia pelihahmon näkökulmasta kuvattuja kolmiulotteisia räiskintäpelejä oli Atarin vuonna 1980 julkaisema Battlezone, jossa pelaaja asettui panssariajoneuvon ohjaimiin. Corporation (1990) oli varhainen roolipeliä ja FPS-peliä yhdistävä peli. Nykyisen FPS-lajityypin popularisoijana pidetään id Softwaren Wolfenstein 3D:tä. Varhaisiin teknisesti kehittyneisiin ensimmäisen persoonan näkökulmasta kuvattuihin peleihin kuului Ultima Underworld: The Stygian Abyss (1992), joka ei kuitenkaan ollut ammunta-, vaan roolipeli. Eri pelitalojen ja kehitystiimien luomat ja lisensoimat FPS-pelimoottorit johtivat 1990- ja 2000-luvuilla FPS-pelien lajityypin syntyyn. Nykyään FPS-pelejä valmistetaan sekä tietokoneille, pelikonsoleille ja älypuhelimille.
Interstitiaalinen virtsarakon tulehdus
Interstitiaalinen virtsarakon tulehdus eli kivuliaan virtsarakon oireyhtymä on krooninen virtsarakon sairaus, joka aiheuttaa muun muassa tiheää virtsaamistarvetta, kipua virtsatessa ja yhdyntäkipuja. Taudin aiheuttajaa ei tunneta. Naisilla on kymmenkertainen sairastumisvaara miehiin nähtynä. Esimerkiksi erilaiset ravintoaineet ja kylmyys voivat pahentaa oireita. Sairauteen ei ole parantavaa hoitoa, mutta oireita voidaan lievittää. Sairaus ei nosta potilaan vaaraa sairastua virtsarakon syöpään.
Rudolf Holtz
Rudolf Holtz on säveltäjä ja muusikko Paul Fagerlundin käyttämä salanimi. Irwin Goodman käytti samaa salanimeä 1970-luvun lopulla, kun hänellä oli verovelkoja ulosotossa ja hän halusi välttää tekijänoikeuspalkkioiden ulosmittausta.
Birutė
Birutė oli tarinan mukaan 1300-luvulla eläneen Liettuan suuriruhtinas Kęstutisin vaimo. Hänen elämästään ei tiedetä paljoa ja hänen tarinaansa on liitetty legendoja. Hänen on sanottu olleen myöhemmin hallinneen Vytautas Suuren äiti. Birutė oli tärkeämpi varsinaisesti vasta kuolemansa jälkeen, jolloin hänen kuolinpaikkaansa Palangassa, niin sanottuun Birutėn kukkulaan, liitettiin pakanallisia palvontamenoja. Kansallisromantikot omaksuivat Birutėn tarinan 1800-luvulla muuallakin Liettuassa voimakkaasti.
Rudolf Holtz
Rudolf Holtz -salanimellä julkaistiin yli 70 sävellystä vuosina 1976–1979. Tuotannon laajuus antaa ymmärtää molempien, sekä Irwinin että Fagerlundin, antaneen sävellyksiin panoksensa.
Birutė
Elämä
thumb|vasen|Birutėn kukkula Palangassa on tarinan mukaan Birutėn asuin- ja hautapaikka. Birutėn tarina on kirjattu esimerkiksi niin sanottuihin Liettuan kronikoihin, jotka kirjoitettiin Liettuan suuriruhtinaskunnan aikana. Tarinan mukaan Birutė syntyi lähellä Palangaa Itämeren rannikolla. Hän oli pakanapapitar ja oli siksi vannonut naimattomuutta.
Birutėn tarinan tunnetuin osa liittyy hänen ja Kęstutisin tapaamiseen. Kęstutis liikkui Palangan seudulla, jossa hän tapasi Birutėn ja rakastui. Hän pyysi Birutėa mukaansa, johon tämä ei suostunut naimattomuusvalansa takia. Kęstutis ryösti kuitenkin Birutėn mukaansa Trakaihin, jossa hän järjesti heille hääpidot. Vuonna 1350 parille syntyi ensimmäinen poika Vytautas. Myöhemmin he saivat vielä kaksi poikaa ja kolme tytärtä. Birutė oli ilmeisesti vasta Kęstutisin toinen vaimo, sillä tällä oli jo ennestään vanhempia lapsia.
Kęstutis hallitsi Liettuaa varsinaisen suuriruhtinas Algirdasin ohella, ja jälkimmäisen kuoltua vuonna 1377 valtaan nousi hänen poikansa ja kristillistämistä kannattanut Jogaila. Pakanallisuutta kannattanut Kęstutis kaappasi vallan vuonna 1381, mutta Jogaila kaappasi vallan takaisin seuraavana vuonna ja vangitsi Kęstutisin ja tämän pojan Vytautasin. Kęstutis kuoli vähän vangitsemisensa jälkeen. Vytautasin onnistui puolestaan karata Saksalaisen ritarikunnan maille. Tällä välin Birutė oli puolestaan lähetetty turvaan sekasorron keskeltä Brastaan eli nykyiseen Brestiin, jossa hän myöhemmin kuoli. Eri lähteissä väitetään, että hänet surmattiin joko Jogailan käskystä tai että hän kuoli luonnollisesti noin vuonna 1389. Tarinan mukaan hänet haudattiin kukkulalle Palangan lähistölle.
Kuoleman jälkeen
thumb|Birutėn patsas Birutėn kukkulalla lähellä Palangaa. Birutėn hautauspaikasta tuli hänen kuolemansa jälkeen palvonnan kohde. 1500-luvulla elänyt puolanliettualainen historioija Maciej Stryjkowski kirjoitti paikallisten pitävän juhlia paikalla ja uskovan saavansa tästä onnea. Katolista kirkkoa menot alkoivat lopulta huolestuttaa, ja myöhemmin paikalle pystytettiin Neitsyt Marian patsas palvontamenojen ohjaamiseksi kirkon mielestä oikeaan suuntaan. 1800-luvulla liettualaiset kansallisromantikot hyödynsivät Birutėn tarinaa. Vuonna 1869 paikalle rakennettiin kappeli. Tarina on edelleen melko tunnettu Liettuassa.
HC-EP
Kappaleet
Sävellykset ja sovitukset CMX, sanoitukset A. W. Yrjänä.
Béla Várady
Béla Várady (12. huhtikuuta 1953 Gömörszőlős – 23. tammikuuta 2014) oli unkarilainen jalkapalloilija ja olympiamitalisti.
Várady saavutti Unkarin jalkapallomaajoukkueessa olympiahopeaa Münchenissä 1972. Hän teki Unkarin maalin sen tappioon päättyneessä loppuottelussa Puolaa vastaan. Yhteensä Várady teki Münchenissä kuudessa ottelussa kaksi maalia.
Várady edusti Unkaria vuosina 1972–1982 tehden 13 maalia 36 ottelussa. Hän kuului Unkarin joukkueeseen myös Argentiinan MM-kilpailuissa 1978. Várady kuoli odottamatta kotonaan 60 vuoden iässä 23. tammikuuta 2014.
Keltarousku
Keltarousku (Lactarius repraesentaneus) on keltainen rouskuihin kuuluva sienilaji.
Koko ja ulkonäkö
Keltarousku on kookas sieni, jonka kauttaaltaan keltainen väri vaihtelee sävyltään okrasta munankeltaiseen. Keltarouskun lakki on 10-20 cm leveä ja suomukarvainen. Lakki on nuorena reunoiltaan alaspäin kiertynyt ja karvainen, vanhemmiten lakki laakenee. Pinnaltaan lakki on etenkin kostealla säällä limainen. Heltat ovat lakkia vaaleammat. Jalka on lyhyt, tukeva, harvakseltaan kuoppatäpläinen ja vanhemmiten ontto. Kellanvalkoisen mallon maku on vain lievästi karvas ja se tuoksuu miellyttävältä. Vetisen valkoinen maitiaisneste muuttuu violetiksi jouduttuaan kosketuksiin ilman kanssa ja värjää myös sitä ympäröivän mallon harmaanvioletiksi.
Samankaltaiset lajit
Keltarouskun erottaa samankaltaisesta isovoirouskusta (L. scrobiculatus) ja muista voirouskuista violetiksi muuttuvan maitiaisnesteen ja mallon perusteella. Ulkonäöltään keltarouskun saattaa sekoittaa myös yleisempänä kasvavaan karvarouskuun (L. torminosus).
Kasvuaika ja -paikka
Keltarousku kasvaa heinäkuusta lokakuuhun melko yleisesti tuoreissa kuusi- ja koivukangasmetsissä, usein hieman soistuneilla, korpimaisilla alueilla. Sen kasvualue käsittää koko Suomen tunturialueita lukuun ottamatta, mutta se on pohjoisessa yleisempi.
Käyttö ravinnoksi
Ruokasienenä keltarousku on arvioitu melko hyväksi. Kuten yleisesti rouskujen kohdalla, kiehauttaminen on suositeltavaa, mutta mietona sienenä keltarouskun voi paistaa myös tuoreeltaan tai käyttää suolasienenä. Lakin limainen pinta kannattaa poistaa ennen sienen käyttöä.
Manoel
Manoel tai Manoel-saari, myös Manoelsaari, Manoelin saari tai saari Manoel Island, entinen l'Isola del Vescovo tai l'Isolotto ( on Maltan itärannikolla , tal-Marsamxettin satamassa Vallettan edustalla sijaitseva tasainen ja asumaton saari Välimeressä. Pääsaareen Maltaan pienen saaren yhdistää kivisilta.
Tal-Marsamxettin myrskyiltä suojaavassa luonnonsatamassa sijaitseva saari on saanut nimensä Maltan kansan keskuudessa suositun portugalilaisen aatelismiehen, Jerusalemin Pyhän Johanneksen suvereenin sotilaallisen ja hospitaliittaritarikunnan 66. suurmestarin António Manoel de Vilhenan mukaan. Manoelin pinta-ala on 0,3 neliökilometriä. ja se on nykyisin Maltan saarivaltion Gżiran kaupungin hallinnollinen yksikkö.
Saaren kuvaus
Manoel sijaitsee Gżiraa ja Sliemaa yhdistävän rantabulevardin edustalla Vallettan pohjoispuolella. Pääsaaresta sen erottaa 15-20 metriä leveä kanava ja saaria yhdistää kivinen silta. Pääkaupungista Vallettasta Gziraan pääsee säännöllisesti kulkevilla busseilla ja matka Marsamxett-satamaan kestää 30 minuuttia. Pienellä Manoel-saarella kahden kaupungin välillä löytyy vihreää luontoa ja puita, mutta ei ole asutusta eikä asuintaloja. Suurimman osan tästä kallioisesta paikasta miehittää arkkitehtonisesti vaikuttava keskiaikainen linnoitus ja Lazzarettin laaja sekä karanteeniasemarakennus että sairaala, jotka loppuvat vesirajaan linnoituksen eteläpuolella. Vaikka karu Lazzarett on arkkitehtonisesti vähemmän vaikuttava, se edeltää linnoitusta lähes vuosisadan ajan. Karanteenin käyttöönotto Maltalla liittyi johanniittain ritarien saapumiseen ja määräyksen vastaanottamiseen vuonna 1530, sillä Pyhän Johanneksen hospitaalin sääntökunnan ritarit pitivät pitkien merenkulkuperinteidensä mukaisesti tärkeänä toimenpiteenä saarille saapuvien alusten ja matkustajien kautta tuotujen sairauksien ja tarttuvien tartuntojen leviämisen estämistä. Molemmat rakennukset ovat nykyään tärkeitä arkkitehtonisia ja Maltan historian merkittäviä vaiheita todistavia monumentteja. Vuonna 1723 suojatakseen tal-Marsamxettin satamaa vihamielisiltä hyökkäyksiltä António Manoel de Vilhena rakennutti saaren itäpäähän linnoituksen ja antoi sille vapauden, jonka jälkeen koko saari nimettiin suurmestarin mukaan. Ennen linnoituksen rakentamista Manoelia pidettiin Maltan piispan saarena, sillä Mdinan katedraaliosasto oli hankkinut sen omakseen vuonna 1570, ja sille annetun l'Isola del Vescovon maltankielinen nimi il-Gżira tal-Isqof tarkoittaa "piispan saarta". Saarta kutsuttiin myös nimellä l'Isolotto. Vuonna 1643 Maltan ritarikunnan ylin johto vaihtoi saaren Rabatin läheisyydessä sijaitsevaan tal-Fidden-nimiseen viljavaan maa-alueeseen rakentaakseen saarelle pysyvän karanteeniaseman ja hoitopaikan laivojen mukaan tulevien rutto- ja koleravirtauksien valvomiseksi.
Ritarit menettivät Maltan vuonna 1798, kun Napoleon Bonaparte matkallansa Egyptiin valtasi saaren ja teki siitä ranskalaisten tukikohdan tukemaan hänen armeijaansa idässä. Toisen maailmansodan aikana Maltan saarrossa, Yhdistyneen kuningaskunnan laivaston 10. sukellusvenelaivue käytti Manoel-saarta ja sen linnoitusta merivoimien tukikohtana, jolloin sitä kutsuttiin nimellä "HMS Talbot" tai "HMS Phœnicia". Luftwaffe-pommittajien maaliskuussa 1942 tekemän ilmaiskun seurauksena linnoituksen Padovan Pyhän Antoniuksen kappeli tuhoutui. Vuodesta 1970, jolloin kuninkaallinen laivasto poistui Maltalta, niin Manoel kuin sen keskiaikaiset rakennukset olivat hylättyjä, rappiolla ja ilkivallan kohteina monien vuosien ajan, kunnes restaurointi alkoi 2000-luvun alkupuolella. Saaren perintökohteista Manoelin linnoitus vallihautoineen on Maltan ritarihistoriansa ansiosta yksi Unescon maailmanperintökohteita vuodesta 1998 lähtien. Perintörakennuksien ja kohteiden lisäksi saarella on merenranta ja merkittäviä viheralueita, pursiseura ja ankkamaatila. Kesäisin tässä on huvipuisto Luna Park ja talvisin sirkukset. Maltalla ja mm. Manoelilla tehtiin kuvauksia elokuvia Risen (2016 film) ja Assassin’s Creed varten. Linnoitusta käytettiin keskeisessä kohtauksessa 'Baelorissa', Nedin tunnustus- ja traagisessa kohtauksessa, jossa Game of Thronesin (Valtaistuimien Pelin) Eddard Stark mestattiin. Kun kasvillisuus alkoi valloittaa raunioita ja niiden todettiin olevan huolenpidon ja restauroinnin tarpeessa, esille nousi ehdotus asuntojen ja venesataman rakentamisesta historialliselle Manoelin saarelle.
Duck-maatila
Sillan lähistöllä vasemmalla Manoel-saarella on useita vuosia ollut epävirallinen ja vapaaehtoistyöllä toimiva maatila ja suojapaikka nimeltä Duck Village eli Ankkakylä erilaisille siivekkäille ja monille muille eläimille. Rannikon pieneen kulmaan hyväntekeväisyyshankkeena perustettu turvasatama oli alun perin tarkoitettu höyhenpelisille ystäville paikaksi, jossa he voivat levätä metsästäjien tai kissojen häiritsemättä. Tärkeimmät asukkaat ovat tietenkin ankkoja, mutta siellä on muitakin asukkeja: joutsenia, kanoja ja hanhia. Kylän laajentuessa marsujen, metsästäjiä pakenevien kanien ja muiden pieneläinten lisäksi tänne alkoi majoittua kulkukissoja. Ankkakylän lähellä on uurna lahjoituksia varten ja kylän laitamilla on hautausmaa menehtyneille kyläläisille. Entisestään yhä laajentunut asukaskirjo elelee pikkuruisissa puutaloissa, kylään on ilmainen sisäänpääsy ja asukeille tuodaan niin ruokaa kuin leluja.
Royal Yacht Club
Oikealla puolella siltaa, ei kaukana Manoelin saaren linnoituksesta, on maltalainen Royal Yacht Club (Royal Malta Yacht Club) ja vasemmalla laiturialueet. Manoel-saarella sijaitseva Yacht Yard Ltd. (MIYY) on yksi Välimeren vanhimmista vakiintuneista jahtienkorjaamoista, jolla on kokemusta merikulkuneuvojen ja -aluksien, puu-, teräs-, alumiini- ja GRP-jahtien kunnossapidosta ja huollosta. Saarella sen käytössä on yli 33 tuhannen neliön tilat ja laitureihin mahtuu pituudeltaan 50, jopa 80 metriin ja painoltaan 450-500 tonniin yltäviä aluksia ja veneitä. Maltan kuninkaallisen Yacht Clubin perustamisen päivämäärästä ei ole kuitenkaan tarkempaa tietoa, mutta sen oletetaan toimineen jo vuonna 1835. Vuonna 1873 amiraliteetti myönsi sinisen lipun käyttöä varten luvan, joka julkaistiin uudelleen vuosina 1894 ja 1935. Vuoteen 1892 mennessä klubi oli kuitenkin saavuttanut huippunsa ja käytännöllisesti katsoen lakannut olemasta. Suunnilleen vuonna 1896 pieni ryhmä Maltalla asuvia "Rhoda" nimisten kutterien omistajasyndikaatin jäseniä muodostivat yhdistyksen, joka tunnettiin yleisesti nimellä "Rhoda Sailing Club". Aluksi heidän kiinnostuksensa kohteena olivat ensisijaisesti risteilyt, mutta myöhemmin järjestettiin kilpailuja niin purjeveneitä kuin pieniä paikallisia veneitä varten, mikä houkutteli paikalle alkuperäisen syndikaatin jäsenten lisäksi muita harrastajia. Alullepanijat että uudet tulokkaat yhdessä perustivat vuonna 1905 kerhon, joka tunnetaan nimellä Mediterranean Skiff Club (Välimeren Veneklubi) ja joka pysyi toiminnassa vuoteen 1916 saakka. Vuonna 1921 kerhotoiminta aloitettiin uudelleen nimellä "Malta Yacht Club" ja vuonna 1928 sille annettiin virallinen tunnustus etuliitteellä "Royal". Vuonna 1929 onnistuneen moottoriveneregatan jälkeen perustettiin Maltan moottorivenekerho, ja vuonna 1930 molemmat klubit yhdistettiin. Elokuussa 1935 amiraliteetin komissaarit uusivat Maltan kuninkaalliselle Yacht Clubille sinisen lipun käytön etuoikeuden. Italian kanssa käydyn sodan puhkeamisen jälkeen vuonna 1940 klubi lakkasi toimimasta. Vuotta myöhemmin jotkut innokkaat jäsenet kaavailivat kilpailua, kunnes Luftwaffen ilmahyökkäykset ajoivat heidät pois vesiltä. Pommi tuhosi kerhotalon kokonaan 18. heinäkuuta 1942 ja vaurioitti monia veneitä. Vasta vuonna 1970 tal-Marsamxettin satamassa sijainneet Valletta Yacht Clubin tilat muutettiin nykyisiin tiloihin Manoelin saarella ja klubi palasi 13. marraskuuta 1990 alkuperäiseen nimeensä "The Royal Malta Yacht Club". Uusi kerhotalo saatiin käyttöön lokakuussa 2009.
Suunnitteilla Manoelille
Saaren länsipuolelle on suunnitteella asuinalue, joka käsittää sarjan matalahkoja, 3–4 kerroksisia asuintaloja, jotka tarjoavat huoneistoja yhdestä kolmeen makuuhuoneen kanssa. Lazzarett, joka on vuosisatojen ajan ollut mukautettuna erilaisiin käyttötarkoituksiin, on tarkoitus kunnostaa ja muuttaa se viiden tähden hotelliksi kasinoineen. Kauppoja on suunniteltu saaren avoimien julkisten tilojen ja historiallisen karjatalon ympärillä sijaitseville kävelykaduille. Etelärannikolla sijaitseva venesatama uudistetaan poukamaksi, joka tarjoaa noin 180 ankkuripaikkaa niin pieni- kuin suurikokoisille jahdeille. Manoelin linnoituksesta on tarkoitus tulla kulttuurin ja taiteen keskus, joka koostuu gallerioista, museoista, kaupoista, ravintoloista ja paraatikentästä ulkoilmatapahtumille, joihin yleisölle on vapaa pääsy. Kappelia on tarkoitus käyttää niin yhteisötapahtumiin kuin hääjuhliin. Ajoneuvojen pysäköinti ja liikenneväylät sijaitsevat maan alla, jolloin syntyy suurelta osin autovapaa katumaisema jalankulkijoille. Katutasolla luodaan suurelle yleisölle sopivien julkisten avoimien tilojen ja piazzojen yhdistelmäsarja. Myös säilytetään että kunnostetaan yli 80 000 neliömetriä uutta viher- ja perhepuistoaluetta ympäri Manoel-saaren, mukaan lukien merenranta.
Herneet
Herneet eli eloherneet (Pisum) on kasvisuku herne­kasvien heimossa. Se on viimeksi sisältänyt noin kaksi lajia riippuen niiden rajaamisesta. Herneet yhdistetään mahdollisesti nätkelmiin (Lathyrus).
Tunnetuin lajeista on herne (Pisum sativum), joka on kehittynyt kivikaudella Lähi-idän ja Välimeren alueella kasvaneesta villistä kantalajista. Herne on yksivuotinen itsepölytteinen ruoho, jota viljellään laajasti palkokasvina. Sillä on lukuisa määrä muunnoksia ja edelleen viljelylajikkeita.
Lajeja
Sukuun kuuluneita lajeja:
J. F. Hellman
Johan Fredrik Hellman (3. lokakuuta 1854 Oulu – 13. marraskuuta 1917 Oulu) oli suomalainen maanviljelijä, kirjakauppias ja lestadiolaiseen herätysliikkeeseen kuulunut uskonnollinen kirjailija.
Hellmanin vanhemmat olivat makasiininhoitaja Fredrik Mauritz Hellman ja Henrika Karolina Cannelin. Hän pääsi ylioppilaaksi Oulun lyseosta 1877 ja opiskeli sitten teologiaa Helsingin yliopistossa. Hellman toimi maanviljelijänä Oulunsuussa ja myöhemmin Oulussa kirjakauppiaana, kirjailijana ja kääntäjänä.
Vuosina 1891–1899 Hellman toimitti ja julkaisi Oulussa ilmestynyttä Röster från Sion -lehteä. Jo vuosina 1885–1887 hän oli toimittanut Oulussa ilmestynyttä Kristeligt månadsblad -kuukausilehteä.
Hellman julkaisi Oulussa 1899–1918 Kolkuttaja : totisen parannuksen ja eläwän uskon kannatuslehti -nimistä kaksi kertaa kuukaudessa ilmestynyttä lehteä. Hellmanin suomentamia teoksia ilmestyi lehden liitteinä. Lehden ohessa ilmestyi 1907–1910 Kolkuttajan lähetyssanomia. Suomennosten ohella Hellman käänsi myös Lars Levi Laestadiuksen kirkkopostillan ruotsin kielelle.
XC
XC (tyyliteltynä xC) on XMOS:n kehittämä ohjelmointikieli XCore XS1 -suorittimelle. XC tarjoaa laajennuksia C-kieleen muun muassa rinnakkaisuuden ja ajoituksen hallintaan.
Kiljander
Kiljander on seuraavien henkilöiden sukunimi, alkujaan Kiljunen :
5. helmikuuta
5. helmikuuta on gregoriaanisen kalenterin mukaan vuoden 36. päivä. Vuodesta on jäljellä 329 päivää (karkausvuonna 330).
5. helmikuuta vietetään Suomessa Runebergin päivää. Suomenruotsalaisen runoilijan Johan Ludvig Runebergin (1804–1877) syntymäpäivää alettiin juhlia runoilijan täyttäessä 50 vuotta. Nykyään Runebergin päivä on liputuspäivä, ja silloin on tapana syödä runebergintorttuja. Päivä on suomenruotsalaisen kirjallisuuden ja kulttuurin merkkipäivä ja Svenska litteratursällskapetin vuosipäivä.
Aiheesta muualla
Katso myös: kalenteri ~ 4. helmikuuta, 6. helmikuuta
Metributsiini
Metributsiini (C8H14SN4O) on triatsiinijohdannaisiin kuuluva heterosyklinen orgaaninen yhdiste. Yhdistettä käytetään maataloudessa rikkaruohomyrkkynä.
Ominaisuudet
Huoneenlämpötilassa metributsiini on valkoisia tai värittömiä kiteitä. Yhdiste liukenee hieman veteen ja hyvin moniin orgaanisiin liuottimiin esimerkiksi etanoliin, dimetyyliformamidiin, asetoniin ja ksyleeniin. Metributsiinin herbisidiset ominaisuudet perustuvat siihen, että se pysäyttää kasvien fotosynteesin osana olevan elektroninsiirtoketjun. .
Valmistus ja käyttö
Metributsiinin valmistuksen lähtöaineena käytetään pinakolonia. Pinakoloni reagoi sulfuryylikloridin ja dimetyyliamiinin kanssa ja tässä reaktiossa muodostuva tioamidi hydrolysoidaan emäksisissä olosuhteissa. Muodostuva karboksyylihappo reagoi tiokarbohydratsidin kanssa muodostaen heterosyklisen rengasrakenteen, 4‐amino‐5‐okso‐3‐tiokso‐6‐tert‐butyyli‐2,3,4,5‐tetrahydro‐1,2,4‐triatsiinin. Viimeisessä vaiheessa tämä yhdiste metyloidaan metyylijodidin tai -bromidin avulla.
Metributsiinia käytetään laajakirjoisena rikkaruohomyrkkynä muun muassa peruna-, soijapapu-, vihannes ja viljapelloilla. Yhdiste levitetään jauheena tai liuoksena. Metributsiini on hyväksytty käytettäväksi muun muassa Euroopan unionin alueella.
Kylvöpuuro
Kylvöpuuro oli entisaikaan ohrajauhoista keitetty puuro, jota syötiin aamiaisella ensimmäisenä viljan kylvöpäivänä. Sen kanssa syötiin kylvöleipää. Kylvöpuuron avulla voitiin myös ennustaa sadon suuruutta. Lattialle pantiin kolme erisuuruista puurokekoa, ja jos koira söi ensiksi niistä suurimman, se ennakoi hyvää viljasatoa. Jos koira valitsi kooltaan keskimmäisen kasan, se merkitsi kohtalaista satoa, ja pienimmän keon valitseminen huonoa satovuotta.
South Woodfordin metroasema
South Woodford on Redbridgessä, Lontoossa sijaitseva Lontoon metron asema Central Linellä. Se sijaitsee Oyster-vyöhykkeellä 4.
Asema avattiin 22. elokuuta 1856 Eastern Counties Railwayn Lontoo–Loughton-radalle. Haara yhdistettiin Lontoon metroon osana New Works Programme -ohjelmaa vuosina 1935-1945, jolloin siitä tuli osa Central Linen laajennusta itään. Aseman alkuperäinen nimi oli George Lane.
Arne Helander
Arne Vilhelm Benjamin Helander (21. lokakuuta 1901 Kurkijoki – 8. kesäkuuta 1994 Helsinki) oli suomalainen arkkitehti.
Helander kirjoitti ylioppilaaksi vuonna 1919 Helsingin Suomalaisesta Yhteiskoulusta ja valmistui 1925 arkkitehdiksi Teknillisestä korkeakoulusta. Hänen enonsa oli arkkitehti, professori Armas Lindgren, jonka toimistossa hän harjoitteli opiskeluaikanaan.
Valmistuttuaan arkkitehdiksi hän työskenteli 1925–1928 Puolustusministeriössä, missä hän suunnitteli muun muassa lentoasemia ja upseerien asuintaloja. Tämän jälkeen hän työskenteli P. E. Blomstedtin toimistossa, jossa hän muun muassa osallistui entisen Liittopankin ja Helsingin suomalaisen säästöpankin liiketalojen suunnitteluun.
Hän osallistui 1920-luvun lopulla ja 1930-luvulla moniin arkkitehtikilpailuihin Georg Jägerroosin kanssa.
Työskenneltyään arkkitehti Bertel Liljequistin yhtiökumppanina 1930- ja 1940-luvuilla hän perusti oman arkkitehtitoimiston 1948 ja työskenteli siellä 1970-luvulle asti.
Helander keskittyi tehtaiden ja niiden asuntoalueiden suunnitteluun. Hän vastasi Kymi-yhtiön rakennussuunnittelusta, jolloin hän suunnitteli Voikkaan paperitehtaan ja Kuusankoski Oy:n teollisuusympäristöjen rakennuksia.
Liljequistin kanssa työskennellessään hän oli mukana muun muassa Paavalinkirkon ja Helsingin kaupungin teurastamon suunnittelussa. Hän suunnitteli lisäksi 1950-luvulla kerrostaloja Helsingin Roihuvuoreen ja Herttoniemeen.
Hänet on haudattu Kulosaaren hautausmaalle.
Slovakian naisten jääkiekkomaajoukkue
Slovakian naisten jääkiekkomaajoukkue edustaa Slovakiaa naisten kansainvälisissä jääkiekko-otteluissa. Slovakiassa oli vuonna 2017 noin 740 naisjääkiekkoilijaa. Vuonna 2022 rekisteröityjen naisjääkiekkoilijoiden määrä oli laskenut ollen noin 450. Vuoden 2022 alussa joukkue oli Kansainvälisen jääkiekkoliiton IIHF:n ylläpitämässä maailmanrankingissa 15. sijalla. Vuosina 2006–2012 Slovakia nousi listalla joka vuosi yltäen 19. sijalta aina 7. sijalle. Sen jälkeen joukkue ei ole onnistunut yhtenäkään vuonna nousemaan listalla ja on sittemmin päätynyt 15. sijalle ollen sillä vuodesta 2018 lähtien.
Historiaa
Slovakia voitti 1. divisioonan maailmanmestaruusturnauksen vuonna 2009. Näin ollen Slovakia nousi pelaamaan maailmanmestaruuskisojen ylimmälle sarjatasolle vuodeksi 2011.
Slovakia pelasi ensimmäistä kertaa olympialaisissa Vancouverissa vuonna 2010, joissa joukkue sijoittui kahdeksanneksi eli viimeiseksi. Karsinnoissa Slovakia oli täysin ylivoimainen, sillä karsintaturnauksen ensimmäisessä vaiheessa Slovakia teki neljässä ottelussa peräti 105 maalia. Slovakia voitti Bulgarian maalein 82–0. Latvian Liepājassa pelatun ottelun maaliero on kaikkien aikojen ennätys naisten jääkiekkoilussa.
Joukkueen päävalmentajana toimii Jan Bezdek.
Abdullah Mojtabavi
Sayed Abdullah Mojtabavi (4. tammikuuta 1925 Persia – 13. tammikuuta 2012) oli iranilainen vapaapainija ja olympiamitalisti.
Mojtavabi voitti sarjan 73 kg olympiapronssia Helsingissä 1952. Lisäksi hän saavutti saman painoluokan MM-pronssia Helsingistä 1951 ja sarjan 67 EM-hopeaa Istanbulista 1949.
Mojtavabi kuoli 87-vuotiaana 13. tammikuuta 2012.
Shub-Niggurath
Vaikka Lovecraft on periaatteessa hahmon luoja, kokonaisvaltaisen kuvauksen Shub-Niggurathista ovat luoneet muut mytologiaan osaa ottaneet kirjailijat, kuten Ramsey Cambell, August Derleth ja Robert Bloch. Kirjoittajien välillä on kuitenkin ollut erimielisyyksiä kyseisestä olennosta. Esimerkiksi vaikka Ctulhu-mytologian yhteen koonnut August Derleth katsoi Shub-Niggurathin kuuluvan Suuriin muinaisiin, yleisen käsityksen mukaan sen katsotaan olevan yksi Toisista jumalista.
Hahmon kuvaus
Shub-Niggurath kuuluu Cthulhu-mytologian Toisiin jumaliin, jotka ovat maailmankaikkeuden voimakkaimpia olentoja. Tämä perverssi ja luonteeltaan ilkeä hedelmällisyyden jumala tulkitaan usein olevan naispuolinen, koska useissa tarinoissa kirjoittajat viittaavat jumalolentoon englanninkielisillä sanoilla she ja her. Shub-Niggurathin todellista sukupuolta ei kuitenkaan ole vahvistettu vaan se/hän saattaa muiden Toisten jumalien tapaan olla sukupuoleton olemus. Jumalolento on ulkonäöltään sekalainen, valtavan kokoinen massa, josta juontuu useita lonkeroita, kuolaavia suita ja kaviomaisia jalkoja. Shub-Niggurath luo jatkuvasti pienempiä, yksinkertaisempia olentoja, jotka joko joutuvat välittömästi emonsa syömäksi tai pakenevat paikalta.
Shub-Niggurath on muiden Toisten jumalien tapaan hyvin voimakas kosminen olento, jonka määräämätön mahti ja lähes jumalallisia voimat ovat ihmisten käsityskyvyn ulkopuolella. Näihin voimiin lukeutuu muun muassa muuntautumiskyky, kuolemattomuus, ajan ja todellisuuden manipulointi, ulottuvuuksien välinen siirtyminen sekä tehokas regeneraatiokyky. Iältään jumalolento on niin vanha, ettei ihmisen käsitys ajasta voi kattaa sitä.
Kultit
Shub-Niggurath on eniten palvotuin jumalolento Cthulhu-mytologian maailmassa. Olennon palvojiin kuuluvat muun muassa hyperborealaiset (engl. Hyperboreans), Sarnath-nimisen kaupungin ihmiset ja muuvit (engl. Muvians) sekä monet barbaariset kultit. Shub-Niggurathia palvovat myös maan ulkopuoliset lajit, kuten Yuggothista tulleet sienimäiset Mi-got ja Yaddtih-planeetan Nug-Sothit. Jumalolento voidaan kutsua okkultismin keinoin mille tahansa metsäalueelle, jos rituaalin suorittaa oikein. Shub-Niggurath vastaa aina palvojiensa kutsuihin, mutta paikka, josta hän tulee, ei ole tiedossa. Jotkut uskovat, että Shub-Niggurath sijaitsee Azathothin hovissa, kaiken äärettömyyden keskuksessa. On myös arveltu, että jumalolento elää Yaddtihin alla tai kokonaan toisessa ulottuvuudessa.
Jälkikasvu
Cthulhu-mytologiassa esiintyy myös pienempiä olentoja, jotka kulkevat nimellä Shub-Niggurathin Pimeät Jälkeläiset (engl. Dark Youngs of Shub-Niggurath). Nämä hirviömäiset olennot ovat suunnilleen emonsa näköisiä, mutta vain 3-6 metriä pitkiä, pikimustia ja haisevat kammottavalle. Shub-Niggurathin kaltaisesti niiden ruhosta lähtee lonkeroita ja vuohenjalkoja. Toisin kuin niiden emolla, jonka lonkerot lähtevät kaikkiin suuntiin, Pimeillä Jälkeläisillä lonkerot osoittavat ylöspäin, muistuttaen hieman puita. Kyseisiä hirviöitä esiintyy eniten metsäalueilla, jossa Shub-Niggurathia palvovat kultit ovat aktiivisimmillaan.
Pimeitä Jälkeläisiä kutsutaan yleensä johtamaan kultti-seremonioita. Näitä olentoja voidaan kutsua okkultismin avulla. Yksi yleinen tapa on tehdä erään grimoren, Eibonin kirjan, rituaali, joka vaatii veriuhrin. Rituaali on suoritettava syvällä metsässä, yön pimeimpänä hetkenä, ja uhri pitää uhrata kivialttarin äärellä. Pimeät Jälkeläiset toimivat Shub-Niggurathin apureina uhrien vastaanottamisessa, kultistien palvontatilaisuuksissa, ei-kultistien syömisessä sekä Shub-Niggurathin palvonnan levittämisessä.
Shub-Niggurathilla on myös muuta jälkikasvua. Lovecraft kirjoitti vuoden 1936 syyskuussa kirjeen ystävälleen Willis Conoverille, jossa Lovecraft kertoi kyseisen jumalolennon paritelleen toisen Ulomman jumalan, Yog Sothothin kanssa. Tuloksena Shub-Niggurath sai kaksi Suurta muinaista jälkeläisikseen: Nugin ja Yebin. Shub-Niggurathin sukupuu sai jatkoa, kun Nug ja Yeb lisääntyivät kukin omilla tahoillaan. Esimerkiksi Nug sai omaksi jälkeläisekseen Suurten muinaisten ylipapin Cthulhun, kun taas Yeb sai toisen Suuren muinaisen, Tsathogguan.
"Musta Pukki"
Vaikka Shub-Niggurathia kutsutaankin nimellä "Metsän Musta Pukki, jolla on Tuhat Lasta", mytologiassa esiintyneen Musta Pukki -nimen kanssa on ilmennyt epäselvyyksiä. Rodolfo Ferraresi kirjoitti essessään The Question of Shub-Niggurath, että Shub-Niggurath ja Musta Pukki ovat kaksi eri asiaa. Esimerkiksi Lovecraftin novellissa Out of the Aeons (1935) Mustasta Pukista ei puhuta Shub-Niggurathina vaan tietynlaisena "keulahahmona", jonka avulla Shub-Niggurathia voidaan palvoa. Vielä suurempi ero on piilee kuitenkin siinä, että Musta Pukkiin on viitattu miespuolisena olentona, esimerkiksi novellissa Kuiskaus pimeässä (1931) kyseisestä hahmosta käytetään nimitystä "Metsän Herra".
Jotkut ovat arvelleet Mustan Pukin olevan kreikkalaisen mytologian jumalan Panin personifikaatio. Tämän teorian perusteluksi on esitetty epäilys siitä, että Arthur Machenin kauhu -ja fantasianovelli Suuri jumala Pan (1894) olisi insipiroinut Lovecraftia kirjoittamaan Dunwichin hirviön. Tällöin Musta Pukki kuvaisi Saatanaa, joka esiintyisi satyyrin muodossa. Satyyri symboloi kansanperinteessä miestä, jolla on poikkeuksellisen voimakas seksuaalinen vietti. Toisaalta Musta Pukki saattaa olla Shub-Niggurathin maanpäällinen ruumiillistuma, jonka avulla hän parittelee palvojiensa kanssa.
Telley Savalas Otieno
Telley Savalas Otieno (1977 – 5. helmikuuta 2022) oli kenialainen näyttelijä.
Hän työskenteli monipuolisesti elokuva-alalla ja teatterin parissa. Hän toimi tuottajana (mm. Spruts of Blood, 2002), käsikirjoittajana (mm. Displaced Image, 2002) ja näyttelijänä elokuvissa, kuten muun muassa vuonna 2012 valmistuneessa elokuvassa Suomen marsalkka, jossa hän esittää Carl Gustaf Emil Mannerheimia.
Lisäksi Otieno oli mukana useissa kansainvälisissä tuotannoissa, kuten sivurooleissa elokuvissa Tomb Raider ja Jossain Afrikassa. Otieno toimi myös valokuvamallina Italiassa ja tanssitaiteilijana. Kenialainen The Standard on luonnehtinut verkkolehdessään Otienoa yhdeksi Kenian parhaista näyttelijöistä.
Telley Savalas Otieno opiskeli teatteritiedettä ja kirjallisuutta Nairobin yliopistossa sekä teki vapaaehtoistyötä vankien ja katulasten kanssa. Otienon äiti nimesi hänet näyttelijä Telly Savalasin mukaan ja toivoi, että pojastakin tulisi näyttelijä.
Otieno voitti heinäkuussa 2014 kenialaisen Kalasha-palkinnon parhaasta pääosasta Suomen marsalkassa.
Otieno kuoli helmikuussa 2022 moottoripyöräonnettomuudessa saamiinsa vammoihin.
910-luku eaa.
Tapahtui vuosikymmenen aikana
Años 910 a. C.
Uutiset (täsmennyssivu)
Uutiset tarkoittaa seuraavia asioita:
Kylvöleipä
Kylvöleipä oli entisaikaan syksyllä tai jouluna leivottu suuri leipä, joka syötiin keväällä aloitettaessa viljan kylvötyöt. Sitä säilytettiin talven yli viljalaarissa odottamassa toukotöitä. Ensimmäisenä kylvöpäivänä syötiin aamiaiseksi ohrajauhoista keitetty kylvöpuuro ja sen kanssa kylvöleipää. Leipä joko jaettiin kylväjän ja toukotöissä käytetyn hevosen kesken tai se murennettiin ja kylvettiin peltoon. Kylvöleivän avulla haluttiin taata hyvä sato. Ihmiset uskoivat kylvöleivässä olevan taikavoimia, joiden avulla edistettiin viljan kasvua ja turvattiin karjaonni. Taikuutta oli myös se, että kylvöleipää leivottaessa siihen pantiin usein vielä viljan tähkiä pystyyn. Kylvöleivästä on käytetty myös nimityksiä kyntöleipä ja toukoleipä.
Castelo Real de Mogador
pienoiskuva|Castelo Real de Mogador hollantilaisen [[Adriaen Mathamin piirroksessa vuodelta 1641.]] pienoiskuva|Castelo Real de Mogador ranskalaisen Théodore Cornutin piirroksessa vuodelta 1767. Castelo Real de Mogador oli portugalilaisten rakentama linnoitus Atlantin valtameren rannalla Mogadorissa, eli nykyisessä Essaouirassa, Marokossa. Portugali hallitsi linnaa vuosina 1506–1510.
Historia
Portugali alkoi 1500-luvun alkupuolella laajentaa alueitaan Marokossa. Santa Cruz do Cabo de Gué eli nykyinen Agadir valloitettiin vuonna 1505 ja seuraavana vuonna portugalilaiset valloittivat Mogadorin. Kuningas Emanuel I:n määräyksestä Mogadoriin rakennettiin linnoitus vuonna 1506 suojaamaan Portugalin valloitusretkien kannalta merkittävää välisatamaa. Rakennustyöt tapahtuivat yhden Portugalin kruunun arvostetuimmista virkamiehistä, São Jorge da Minan linnankin vuonna 1482 perustaneen, Diogo de Azambujan alaisuudessa. Linnoitus sai nimen Castelo Real de Mogador. Jo rakennustöiden aikana portugalilaiset olivat kohdanneet paikallisväestön vastarinnan. Paikallisten onnistui saada linnoituksessa ollut varuskunta saarroksiin, joka johti siihen, että loka- tai marraskuussa 1510 paikalliset saivat vallattua Castelo Real de Mogadorin portugalilaisilta. Valtauksen jälkeen Mogador jäi paikallisten asukkaiden hallintaan.
Eva Robin’s
pienoiskuva|Eva Robin's Eva Robin’s, alun perin Roberto Maurizio Coatti (s. 10. joulukuuta 1958 Bologna) on italialainen miehenä syntynyt transsukupuolinen näyttelijä. Hän näyttelee muun muassa Dario Argenton elokuvassa Pelkoa ei voi paeta (Tenebre, 1982).
Castelo Real de Mogador
Historia
Castelo Real de Mogador purettiin 1700-luvulla, kun Marokon sulttaani Muhammad III rakennutti Mogadorin kaupungin linnoituksineen uudelleen ranskalaisen arkkitehdin Théodore Cornutin suunnitelman mukaisesti. Cornutin suunnitelman mukaisesti linnoituksen tilalle rakennettiin kävelytie tykkirivistöineen. Nykyisin tämä paikka tunnetaan nimellä Sqala tai Skala du Port.
Lähteet
31.50944°N, -9.775°W
Tarraschin ansa
Tarraschin ansalla viitataan kahteen erilaiseen avausansaan espanjalaisessa pelissä. Ne on nimetty Siegbert Tarraschin mukaan. Ansa on kuuluisa siitä, että se ei esiinny vain analyyseissä, vaan Tarrasch itse pelasi ne mestareita vastaan turnauksissa. Kaikki eivät pidä ansoja oikeina ansoina, vaan sanovat niiden olevan yksinkertaisesti vastustajan virheitä.
Tarraschin ansa avoimessa muunnelmassa
Kaksi suurmestaria itse asiassa lankesi tähän ansaan Tarraschia vastaan: Zukertort vuonna 1887 ja Gunsberg 1890.
Tarraschin ansa Steinizin puolustuksessa
Johtaa Steinitzin puolustukseen. (Katso kuva.) Linnoittaminen vaikuttaa luonnolliselta, mutta 7...exd4 olisi parempi. Paras olisi Ld7 Nyt 13.Txe4?? ja seuraisi matti 13...Td1+ 14. Te1 Txe1#. Mustan ratsu ei voi liikkua kiinnityksen takia
Valkea voittaa.
Académie Suisse
Académie Suisse oli pariisilainen avoin taidekoulu, joka perustettiin 1820-luvulla. Koulun perusti Jacques-Louis Davidin entinen malli Charles Suisse.
Académie Suisse ei tarjonnut opetusta vaan ennemminkin mahdollisuuden mallityöskentelyyn. Se tarjosi myös monille avantgardemaalareille paikan keskinäiseen vaikutteiden vaihtamiseen. Suissen oppilaita olivat muun muassa Eugène Delacroix ja Gustave Courbet. Koulun kukoistuskausi oli vuoden 1860 aikoihin. Tuolloin siellä työskentelivät monet tulevat impressionistit, kuten Camille Pissarro, Claude Monet ja Paul Cézanne.
Herman Spöring
Herman Dietrich Spöring vanhempi (19.10.1701 Tukholma – 17.06.1747 Turku ) oli Turun akatemian lääketieteen professori vuodesta 1728 ja Akatemian rehtori vuosina 1737–1738 ja 1746–1747. Hän loi Suomessa perustan havaintoihin pohjautuvalle lääketieteelliselle tutkimukselle.
Drawn and Quarterly
Drawn and Quarterly on vuonna 1991 perustettu kanadalainen sarjakuvakustantamo. Yhtiö julkaisee pääasiallisesti sarjakuvaromaaneja ja underground-sarjakuvaa. Yhtiön pääkonttori ja myymälä sijaitsevat Montrealissa. Drawn and Quarterlyn julkaisemia sarjakuvataiteilijoita ovat muun muassa Chester Brown, Charles Burns, Daniel Clowes, Julie Doucet, Dupuy & Berberian, Tove Jansson, Seth, Adrian Tomine ja Chris Ware. Yhtiön Pohjois-Amerikassa julkaisemat Tove Janssonin Muumi-sarjakuvat ovat olleet sen suurimpia myyntimenestyksiä.
Herman Spöring
Spöring syntyi Tukholmassa saksalaiseen perheeseen. Hän aloitti opintonsa Upsalassa ja jatkoi niitä Tukholmassa Leidenissä, Pariisissa ja Saksassa, ja valmistui lääkäriksi 1726 Hollannin Harderwijkissa. Turussa lääketieteen professorina hän hankki oppilaille ulkomaisiin lähteisiin perustuvia oppikirjoja. Hän suositteli isorokkorokotuksen käyttöönottoa ensimmäisenä Suomessa. Rehtorina toimiessaan hän edisti opetuksen tehostumista varsinkin anatomian ja luonnontieteiden alalla.
Hänen poikansa oli tutkimusmatkailija Herman Spöring nuorempi.
Neulahöyhenheinät
Neulahöyhenheinät eli höyhenheinät (Stipa) on laaja monivuotisten, kaksineuvoisten heinäkasvien suku. Siihen kuuluu lähes 150 lajia. Niitä kasvaa villeinä yleensä aroilla.
Espartohöyhenheinä eli espartoheinä (eli alfaheinä, halfaheinä) (Stipa tenacissima) on monikäyttöinen. Se kasvaa Välimeren maissa, varsinkin Espanjan ja Algerian aroilla, ja sen lehtiä käytetään punontatöihin ja paperin valmistukseen.
Monia Stipa-suvun kasveja käytetään puutarhoissa koristekasveina, esimerkiksi hentohöyhenheinää (Stipa tenuissima 'Pony Tails').
940-luku eaa.
Tapahtui vuosikymmenen aikana
Años 940 a. C.
Mdina
Mdina eli ”hiljainen kaupunki” on Maltan entinen pääkaupunki. Se on yksi maailman parhaiten säilyneistä keskiaikaisista kaupungeista. Yksi kaupungin kuuluisimmista nähtävyyksistä on Mdinan katedraali. Nykyään kaupungissa ei sallita autoliikennettä, vaan kulku tapahtuu kävellen kapeita kujia pitkin. Vuonna 2017 kaupungissa asui noin 240 asukasta, kun vuoden 2011 väestönlaskennassa asukasluku oli 239.
Amusement
Amusement (Amusement) on John Simpsonin ohjaama yhdysvaltalainen kauhuelokuva vuodelta 2008. Se kertoo hullusta ja sairaasta murhaajasta nimeltä The Laugh hänen naurunsa vuoksi. Pääosia näyttelevät Keir O'Donnell (The Laugh), Katheryn Winnick (Tabitha), Laura Breckenridge (Shelby), Jessica Lucas (Lisa) ja Tad Hilgenbrink (Rob).
Juoni
Alkutekstien aikana nähdään kuvia vanhasta vuosikirjasta. Kirjassa on kuvia kolmesta tytöstä, kun he olivat lapsia. Tyttöjen nimet ovat Tabitha Wright, Lisa Swan ja Shelby Ledit. Nämä tytöt todella omaavat potentiaalia - "he ovat menestyneitä ja loistavat." Mutta kirjassa on myös kuva nuoresta nimeämättömästä pojasta, jonka todettiin jo lapsena olleen hyvin psykologisesti häiriintynyt. Jos lukisit viime hetken uutisia, tietäisit hänen olevan myös erittäin vaarallinen ja tällä hetkellä vapaalla jalalla.
Lied vom Scheitern
”Lied vom Scheitern” on Die Ärzten kappale, joka julkaistiin singlenä 18. tammikuuta 2008. Se oli Jazz ist anders -albumin toinen singlejulkaisu. Kappaleesta julkaistiin myös musiikkivideo.
Capaz de Todo (albumi)
Capaz de Todo on espanjalaisen NASH-poikabändin debyyttialbumi, joka julkaistiin 27. maaliskuuta 2006.
Albumin suosituimmiksi kappaleiksi nousivat sen ensimmäiset singlejulkaisut: nimikappale Capaz de Todo sekä Dónde estás?. Molemmista tehtiin myös musiikkivideo.
Capaz de Todosta on tehty kolme erilaista versiota; tavallisen version lisäksi 16. marraskuuta julkaistiin kaksi uutta kappaletta sisältänyt Edicion especial -erikoispainos ja 16. huhtikuuta 2007 Misión Eurovisión -painos, joka sisälsi I Love You Mi Vida -kappaleen, jolla yhtye valittiin edustamaan maataan vuoden 2007 Eurovision laulukilpailuissa. Euroviisupainos sisälsi myös muut kappaleet, joilla yhtye kilpaili maansa karsintakilpailuissa ja DVD:n.
Albumi ei aluksi ollut kovin suuri menestys edes kotimaassaan; sen korkein listasijoitus oli 77. ja myyntiluvut jäivät noin 10 000:een. Euroviisuedustuksen varmistuminen ja erikoispainoksien julkaisu paransivat kuitenkin menestystä, ja Capaz de Todo nousikin Espanjan listan sijalle 23. Toistaiseksi albumia on myyty noin 20 000 kappaletta.
Kappaleet
Edicion especial:
Misión Eurovisión:
Graafinen käyttöliittymä
thumb|Nykyaikainen graafinen käyttöliittymä. Graafinen käyttöliittymä (, GUI), tarkoittaa tekstiin, kuviin ja käyttöliittymäelementteihin perustuvaa tapaa käyttää tietokonetta tai tietokoneohjattua laitetta.
Javi Navarro
Francisco Javier Vicente Navarro (s. 6. helmikuuta 1974 Valencia, Espanja) on espanjalainen jalkapalloilija, joka päätti uransa vuonna 2009. Hän oli pelipaikaltaan keskuspuolustaja.
Graafinen käyttöliittymä
Graafinen käyttöliittymä koostuu käyttöliittymäkomponenteista (kuten ikkunoista, valikoista, valinta­napeista, valintaruuduista ja kuvakkeista), joita käytetään näppäimistön lisäksi osoitinlaitteella (kuten hiirellä, kosketuslevyllä tai trackballilla). Komponentit saadaan useimmiten käyttöön käyttöliittymäkirjastosta. Näitä graafisen käyttöliittymän osia voidaan korostaa käyttämällä nimitystä WIMP, joka tarkoittaa ikkunoita, kuvakkeita, valikkoja ja osoitinlaitetta. Kämmentietokoneiden ilmestyminen johti niin sanottuun Post-WIMP -käyttöliittymäsuunnitteluun. Käyttöliittymissä voidaan soveltaa työpöytä-metaforaa tai paperi-metaforaa. Nykyaikaisen tietokoneen käyttöliittymä koostuu yleensä työpöytäympäristöstä ja sen kautta käytettävistä graafisista ohjelmista.
Javi Navarro
Ura
Navarro on Valencian kasvatti. Hän debytoi seuran edustusjoukkueessa ja Espanjan pääsarjassa Primera Divisiónissa kaudella 1993–1994. Seuraavan kauden hän pelasi lainalla Logroñésissa.
Graafinen käyttöliittymä
Historiaa
thumb|200px|Xerox Alto Stanfordin tutkimusinstituutissa toimineen Douglas Engelbartin essee Augmenting Human Intellect julkaistiin vuonna 1962. Esseessä Engelbart antoi teoreettisena esimerkkinä käyttökohteesta arkkitehdin rakennussuunnittelua CAD-ohjelmaa vastaavalla ohjelmalla. Vuonna 1968 Engelbart esitteli interaktiivista graafista järjestelmää nimeltä oN-Line System (NLS). NLS pystyi näyttämään vektorigrafiikkaa, tekstiä ja videokuvaa. Demossa esiteltiin useita konsepteja kuten hyperlinkit, pikaviestintää ja videoneuvottelua.
Englebartin demon jälkeen Xerox PARCin tutkijat kehittivät Xerox Alto -minitietokoneen, jossa useita konsepteja kehitettiin edelleen. Alan Kay kehitti käyttöliittymämallin Doing With Images makes Symbols, jossa "tekeminen" on hiiren käyttämistä, "kuvat" ovat kuvakkeita (ikoneja) tietokonenäytöllä ja "symbolit" olivat Smalltalk-kieli. Useimmat yleiskäyttöiset graafiset käyttöliittymät on johdettu tästä järjestelmästä. Tästä syystä tätä käyttöliittymätyyppiä voidaan nimittää englannin kielessä myös nimellä ARC ser nterface (PUI). pienoiskuva|vasen Muun muassa Steve Jobs vieraili Xeroxin tutkimuskeskuksessa ja näki Xerox Alton graafisen käyttöliittymän. Apple Lisan kehitys oli alkanut tekstipohjaisella käyttöliittymällä mutta suunnitelma muuttui vierailun jälkeen.
Javi Navarro
Ura
Sevillassa Navarro toimi myös kapteenina ja saavutti vuosina 2006–2007 kaksi UEFA-cupia sekä yhden UEFA-supercupin, Espanjan cupin ja Espanjan supercupin. Getafea vastaan pelattu vuoden 2007 Espanjan cupin loppuottelu jäi hänen uransa viimeisekseen, sillä myöhemmin kesällä hän loukkasi tällä kertaa oikean polvensa. Lähes kahden kauden pelaamattomuuden jälkeen Navarro ilmoitti lopulta toukokuussa 2009 päättävänsä uransa.
Espanjan maajoukkueessa Navarro debytoi 32-vuotiaana ystävyysottelussa Romaniaa vastaan 15. marraskuuta 2006. Vuonna 1996 hän osallistui Espanjan olympiajoukkueen mukana Atlantan kesäolympialaisiin.
Graafinen käyttöliittymä
Historiaa
Vuonna 1979 SIGGRAPH-tapahtumassa esiteltiin PERQ-työasema, jonka kehitykseen Xerox Alto vaikutti. Xerox Alton tekniikkaa kaupallistettiin vuonna 1981 julkaistussa Xerox Star (Xerox 8010) -tietokoneessa. Starin käyttöliittymää käsitelleen artikkelin mukaan siinä on kaikki toiminnot näkyvillä, joka helpottaa kuormaa ihmisen lyhytaikaiselle muistille toimimalla "visuaalisena välimuistina". Käyttäjän toimille on myös aina seurattava jokin palaute, vähintään virheilmoitus: käyttäjän mallille on haitallista kun järjestelmä ei tee mitään vastineena käyttäjän toimelle. Xeroxin käyttöliittymä käytti bittikarttagrafiikkaa ja kuvakkeita, joilla pystyi tekemään toimintoja kuten tulostamaan siirtämällä dokumentin kuvakkeen tulostimen kuvakkeen päälle.
1980-luvun alussa tehokkaiden työasemien myötä laitteiston hinta laski ja käsiteltävän informaation arvo ylitti laitteiston kustannukset, jonka johdosta aiemmat menetelmät tietojenkäsittelyresurssien hallintaan eivät enää olleet sopivia. Stanfordin yliopistossa oli tutkimuskäyttöön tarkoitettu V-käyttöjärjestelmä (V-System), jossa sovelluksia voitiin suorittaa tietokoneverkon välityksellä.
Ensimmäisenä laajemmin levinneenä graafisena käyttöjärjestelmänä on pidetty Apple Macintosh -tietokoneiden käyttöjärjestelmää vuodelta 1984. Siitä puuttuu kokonaan tekstipohjainen komentoliittymä ja tietokonetta on siis mahdollista käyttää ainoastaan graafisen käyttöliittymän avulla, yleensä hiirellä. Vuonna 1985 markkinoille tulleissa Atari ST:ssä ja Amigassa oli myös graafiset käyttöliittymät, mutta näissä tietokoneissa sai käytettyä tietokonetta myös komentoliittymän kautta.
Vuoden 1984 toukokuussa julkaistiin MIT:n ja Digitalin yhteistyön tuloksena X Window System. Sitä käytti kuitenkin aluksi vain kourallinen yhtiöitä ja meni useampia vuosia, ennen kuin graafinen käyttöjärjestelmä yleistyi UNIXia käyttäneissä koneissa. X Window Systemin kanssa kilpaili muun muassa Sun Microsystemsin NeWS (alkujaan nimellä SunDew), joka perustui PostScript-kieleen. X ja NeWS käyttivät verkkoprotokollaa sovellusten ja ikkunointijärjestelmän välillä kun taas muut ratkaisut ovat käyttäneet joko suoria proseduurikutsuja ikkunointijärjestelmään tai erikoistuneiden käyttöjärjestelmätoimintojen kautta.